
საქართველოს მთავრობის

განკარგულება №742
2009 წლის 9 ოქტომბერი

ქ. თბილისი
2009-2010 წლების ზამთრის პერიოდისათვის იძულებით გადაადგილებული პირების – დევნილების სათბობი შეშით უზრუნველყოფის შესახებ
იძულებით გადაადგილებული პირების – დევნილების სათ​ბო​ბი შეშით უზრუნველყოფის მიზნით:

1. საქართველოს გარემოს დაცვისა და ბუნებრივი რე​სურსების სამინისტროს სახელმწიფო საქვეუწყებო დაწესებუ​ლებამ – სატყეო დეპარტამენტმა (შემდგომში – სატყეო დეპარ​ტამენტი) უზრუნველყოს სახელმწიფო სამეურნეო ტყის ფონ​დის ტერიტორიაზე 2009-2010 წლების ზამთრის სეზონისათვის სათბობი შეშის გასაცემად გამოყოფილი ტყეკაფების ფონ​დი​დან, რეგიონალური სატყეო სამმართველოების მეშვე​ობით, საქართველოს ლტოლვილთა და განსახლების სამი​ნისტრო​​სა​თვის ტყეკაფების დამაგრება და სათბობი შეშის გა​ცემა მოქ​მედი კანონმდებლობის შესაბამისად.

2. საჭიროების შემთხვევაში სატყეო დეპარტამენტი უფ​ლებამოსილია, საქართველოს ლტოლვილთა და განსახლების სამინისტროს (იძულებით გადაადგილებული პირების – დევ​ნი​ლე​ბისათვის) საშეშე მერქნის დამატებით გამოყოფის შესახებ არგუმენტირებული მოთხოვნის საფუძველზე განახორციელოს სახელმწიფო სამეურნეო ტყის ფონდის მიკროუბნებში, შესაძ​ლებლობის ფარგლებში, საშეშე კატეგორიის ხეების აღრიცხვა (მონიშვნა), აღრიცხვა-შეფასების მაუწყებელში მონიშნული ხე​ების ადგილმდებარეობის (სატყეო უბანი, კვარტალი, ლიტერი) მითითებით შეტანა, ხეების დამაგრება და გაცემა რეგიონა​ლური სატყეო სამმართველოების მეშვეობით.

3. სატყეო დეპარტამენტის მიერ სათბობი შეშის გაცემა (იძულებით გადაადგილებული პირების – დევ​ნილებისათვის) გან​​ხორციელდეს საქართველოს ლტოლვილთა და განსახლე​ბის სამინისტროს არგუ​მენ​ტირე​ბული მოთხოვნის საფუძველ​ზე.

4. გამოყოფილ ტყეკაფებში საშეშე მერქნის დამზადებისა და ტყეკაფიდან ტრანსპორტირების განხორციელებისათვის სა​ქართველოს ფინანსთა სამინისტრომ „საქართველოს 2009 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს მთავრობის სარეზერვო ფონ​დი​დან საქართველოს ლტოლვილთა და განსახლების სამი​ნი​სტროს გამოუყოს 315 000 (სამას თხუთმეტი ათასი) ლარი.

5. საქართველოს ლტოლვილთა და განსახლების სამინი​სტ​რომ „საქართველოს 2009 წლის სახელმწიფო ბიუჯეტის შე​სა​ხებ“ საქართველოს კანონით მისთვის გათვალისწინებული ასი​გნებებიდან 129 503 (ას ოცდაცხრა ათას ხუთას სამი) ლარი მიმართოს გამოყოფილ ტყეკაფებში საშეშე მერქნის დამზა​დე​ბისა და ტყეკაფიდან ტრანსპორტირებისათვის.

6. საქართველოს ლტოლვილთა და განსახლების სა​მი​ნისტრომ ამ განკარგულების მე-5 პუნქტით გათვალის​წინებული ღო​ნისძიებების შეზღუდულ ვადებში შეუფერხებელად შესრუ​ლე​ბისათვის საჭირო სახელმწიფო შესყიდვები განახორ​ცი​ე​ლოს ერთ პირთან მოლაპარაკების საშუალებით, „სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბა​მისად. 

7. ცნობად იქნეს მიღებული, რომ საქართველოს ლტოლ​ვილ​თა და განსახლების სამინისტრო „მოსაკრებლების სისტე​მის საფუძვლების შესახებ“ საქართველოს კანონის მე-6 მუხ​ლის შესაბამისად არ წარმოადგენს ბუნებრივი რესურსებით სარ​გებლობისათვის მოსაკრებლის გადამხდელს. 

პრემიერ-მინისტრი                                                                                            ნ. გილაური
